BMW F15

BMW F15 — трэцяе пакаленне знакамітага сярэднепамернага красовера BMW X5 нямецкай кампаніі BMW. Выпуск мадэлі быў пачаты ў лістападзе 2013 года ў Еўропе. Адначасова з запускам новай мадэлі з вытворчасці была знятая папярэдняя — E70.

 З’яўленне 
злева|міні|Тэсціраванне мадэлі. Экстэр'ер быў зачынены камуфляжам, каб не раскрываць яго заўчасна
Яшчэ да рашэння запуску новага пакалення X5 французскае выданне l’automobile Magazine паказала магчымыя малюнкі мадэлі, прытым даволі падобныя на будучы аўтамабіль. У маі 2012 года наступнае пакаленне было заўважана падчас тэсціравання на Паўночнай пятлі. Тады ж брытанскае выданне Autoevolution праінфармавала аб некаторых рухавіках і новаўвядзенні аўтамабіля. Праз некалькі дзён з’явіліся фота закамуфліраванага салона і, адпаведна, раскрытыя некаторыя асаблівасці інтэр’еру. Яшчэ праз 2 месяцы выданнем l’automobile Magazine былі паказаныя здымкі ўжо не закамуфліраванага салона. У канцы 2012 года на адной з вуліц Германіі быў зноў заўважана замаскіраванае новае пакаленне, аднак камуфляжу было прыкметна менш. У сярэдзіне студзеня 2013 года кампаніяй Jadi Modelcraft былі апублікаваныя фатаграфіі канчатковага аўтамабіля. У маі 2013 года кампанія прадаставіла афіцыйную інфармацыю і выявы аўтамабіля.

 Новаўвядзенні 
злева|міні|Выгляд ззаду
Нягледзячы на чуткі і зацвярджэння кампаніі, 3 пакаленне не атрымала новую платформу і нават мае тыя жа яе памеры, аднак з папярэднім пакаленнем новае не мае ні адной агульнай кузаўной дэталі. Салон таксама якасна змяніўся (напрыклад, з’явіліся новая скура і павялічаны дысплей), хоць размяшчэнне кнопак засталося ранейшым. Аўтамабіль атрымаў практычна ўсе сучасныя сістэмы бяспекі: сістэмы аўтаматычнага тармажэння, кругавога агляду, кантролю за паласой руху і стомленасцю вадзіцеля і нават самастойнага руху ў корках — машына можа не толькі разганяцца і тармазіць, але і паварочваць.

 Рухавікі і каробка перадач 
Аўтамабіль аснашчаецца 4 турбарухавікамі: 2 бензінавымі і 2 дызельнымі. Усе яны даступныя толькі з поўным прывадам (звычайная 2-літровая таксама даступная з заднім) і 8-ступеньчатай аўтаматычнай каробкай перадач кампаніі ZF Friedrichshafen AG.
 Памернасць колаў — 255/55R18
 Пярэдняя падвеска — незалежная, спружынная, на падвойных папярочных рычагах
 Задняя падвеска — незалежная, спружынная, шматрычагавая
 Рулявое кіраванне — Шасцярня-рэйка з гідраўзмацняльнікам
 Дыяметр развароту — 12,7
 Тормазы — дыскавыя, вентыляваныя

 Гібрыдная версія 
У жніўні кампанія абвясціла аб гібрыднай версіі аўтамабіля — X5 eDrive, якая зможа праехаць на акумулятарах да 30 км, а максімальная хуткасць будзе складаць 120 км/г. Яна была паказана на Франкфурцкім аўтасалоне. Заяўлены сярэдні расход паліва — 3,8 л/ 100 км, разгон да 100 км/г — 7 секунд.

 X5M 
Спартыўная версія — M — аснашчаецца рухавіком з падвойным турбанаддзіманнем. Акрамя гэтага ён мае адаптыўную спартыўную падвеску Adaptive M і колы 20 цаляў.

 Узнагароды 
 Намінацыя «Аўтамабіль года» ў Паўночнай Амерыцы
 Прэмія «Залаты руль» у катэгорыі SUV

 Спасылкі 
 Мадэль на афіцыйным сайце BMW

Катэгорыя:Аўтамабілі 2010-х
F15
Катэгорыя:Аўтамабілі паводле алфавіта
Катэгорыя:Поўнапрывадныя аўтамабілі
Катэгорыя:Заднепрывадныя аўтамабілі